Ce sărbătoare este în calendarul ortodox pe 26 mai 2024. Sfântul Apostol Carp a fost unul din cei 70 de apostoli, următor și slujitor al Sfântului Apostol Pavel, fiindcă ducea scrisorile acestuia la destinatari.
Sfântul Apostol Carp a fost hirotonit episcop de Sfântul Apostol Pavel pentru Veria Traciei. Sfântul Apostol Carp a mai predicat Evanghelia și în Creta, unde l-a primit pe Sfântul Dionisie Areopagitul în casă sa.
Sfântul Dionisie mărturisește că Apostolul Carp era un om de o mare curatie a minții, foarte blând, nevinovat și smerit, că lui însuși Domnul i s-a înfățișat înainte, înconjurat de îngerii Lui.
Se spune despre Sfântul Apostol Carp că niciodată nu începea să slujească Sfânta Liturghie până ce nu era încredințat mai întâi de o vedere de sus.
Cine a fost Sfântul Apostol Carp
Sfântul Carp a convertit mulți păgâni la creștinism. Asemenea, pe iudei, mustrandu-i, i-a învățat să creadă că Hristos Cel răstignit de ei, este Dumnezeu adevărat și făcătorul tuturor.
Sfântul Apostol Carp a fost ucis cu sălbăticie și cu nemilostivire de ceilalți iudei ce nu crezuseră. Prin cinstitele lui moaște se dau multe tamaduiri bolnavilor, întru slava lui Hristos, Dumnezeul nostru.